BM เทรดวันแรกร้อนแรง! เหนือจองกว่า 72%
BM เทรดวันแรกร้อนแรง! เหนือจองกว่า 72% ล่าสุด ณ เวลา 10.03 น.ราคาอยู่ที่ 4.98 บาท บวก 2.10 บาท หรือ 72.92% มูลค่าการซื้อขาย 420.66 ล้านบาท โดยเปิดตลาดที่ 5 บาท
17 พ.ค. 2559

ผู้สื่อข่าวรายงานว่า ราคาหุ้น บริษัท บางกอกชีทเม็ททัล จำกัด (มหาชน) หรือ BM ณ เวลา 10.03 น.ราคาอยู่ที่ 4.98 บาท บวก 2.10 บาท หรือ 72.92% มูลค่าการซื้อขาย 420.66 ล้านบาท  โดยเปิดตลาดที่ 5 บาท
สำหรับผลการดำเนินงานไตรมาส 1/59 สิ้นสุดวันที่ 31 มี.ค.59 มีกำไรสุทธิ 13.44 ล้านบาท หรือมีกำไรสุทธิ 0.045 บาทต่อหุ้น เพิ่มขึ้น 2198.46% จากช่วงเดียวกันของปีก่อนที่มีกำไรสุทธิ 0.59 ล้านบาท หรือมีกำไรสุทธิ 0.003 บาทต่อหุ้น
อนึ่ง BM ดำเนินธุรกิจจัดจำหน่ายสินค้าแปรรูปผลิตภัณฑ์เหล็ก ได้แก่ รางเดินสายไฟฟ้า ตู้สื่อสาร ตู้ไฟฟ้า ตู้โลหะ และแผงควบคุมไฟฟ้าที่ใช้ตามอาคาร คอนโดมิเนียม สำนักงาน ห้างสรรพสินค้า โรงงานอุตสาหกรรม สถานีไฟฟ้า เป็นต้น ภายใต้ตราสินค้า “BSM”, “BM”, “BS” และ “BEST” และผลิตภัณฑ์ขึ้นรูปอื่นๆ จากโลหะตามความต้องการของลูกค้า และเป็นผู้จำหน่ายท่อร้อยสายไฟฟ้า